หลังมีเพศสัมพันธ์วันไข่ตก มีการป้องกัน วันที่18 มีเลือดออกไม่หยุด วันที่21 มีเพศสัมพันธ์แบบป้องกันอีกครั้ง และเลือดก็ยังไหลปนออกมาไม่มาก วันนี้เลือดไหลเยอะสีเข้ม เป็นอันตรายมากมั้ยคะ กำลังจะไปหา
สวัสดีค่ะ หากเลือดที่ออกในวันที่ 18 และ 21 ไม่ใช่ช่วงวันที่ประจำเดือนควรจะมา เลือดดังกล่าวก็ถือเป็นเลือดออกผิดปกติ โดยอาจเกิดจาก1.ภาวะแทรกซ้อนจากการตั้งครรภ์ หากที่ผ่านมา ประจำเดือนมาไม่สม่ำเสมอ ก็อาจเป็นเลือดที่เกิดจากการตั้งครรภ์ได้ เช่น มีแท้งคุกคาม เป้นต้น แต่มักจะมีอาการปวดท้องน้อยร่วมด้วย2. มีการอักเสบติดเชื้อในโพรงมดลูก แต่มักมีอาการตกขาวที่ผิดปกติ และปวดท้องน้อยร่วมด้วย รวมถึงอาการเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีประจำเดือนที่ผิดปกติมาก่อน โดยเฉพาะอาการมีระยะห่างระหว่างรอบประจำเดือนที่มากกว่าปกติ5. มีความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็ปากมดลูก เป็นต้นหากที่ผ่านมา ประจำเดือนมาไม่สม่ำเสมอ ควรลองตรวจหาการตั้งครรภ์ดูด้วยค่ะ แต่หากตรวจไม่พบและหากยังคงมีเลือดออกมาผิดปกติ (คือที่ไม่ใช่ช่วงที่เป็นประจำเดือน) หรือมีปวดท้องน้อย มีตกขาวที่ผิดปกติ ควรไปพบแพทย์เพื่อตรวจหาสาเหตุค่ะ